જૂનાગઢનાં ભવનાથ વિસ્તારમાં આજે શિવરાત્રી મેળાનો ત્રીજો દિવસ છે. પ્રથમ દિવસે પાંખી હાજરી રહી હતી. જયારે ગઈકાલે એકાદ લાખ લોકો મેળામાં જોવા મળ્યા હતા. જયારે આજે સવારથી બપોર સુધી લોકોની સંખ્યા ઓછી રહી હતી પરંતુ બપોર બાદ જૂનાગઢ શહેર તથા આસપાસના વિસ્તારના લોકો તેમજ બહારથી આવેલા યાત્રીકો મેળો માણવા ઉમટી પડયા હતા. બાળકો તથા યુવાનોમાં ચકડોળ આકર્ષણનું કેન્દ્ર રહયા હતા. જયારે ખાણી-પીણી રમકડાં તેમજ ફુટપાથ પરના લારી વાળા તેમજ અન્ય ધંધાર્થીઓને ત્યાં ભીડ જોવા મળી હતી.